b'\n_START_ARTICLE_\nFelice Beato\n_START_PARAGRAPH_\nFelice Beato (1832 \xe2\x80\x93 29. januar 1909) var en italiensk fotograf, der var en af de f\xc3\xb8rste krigsfotografer._NEWLINE_Beato er desuden kendt for sine portr\xc3\xa6tter og panoramabilleder fra \xc3\x98stasien og Mellem\xc3\xb8sten. Han rejste meget og fik lejlighed til at tage billeder i lande, som var fjerne og ukendte for de fleste i samtidens Europa og Nordamerika. Beato tog nogle af de mest kendte billeder fra Sepoy-opr\xc3\xb8ret, Krimkrigen og anden opiumskrig, og hans fotografi dannede skole for det, der senere blev til fotojournalistik.'